CELEX: C2004/239/41
Language: hu
Date: 2004-09-25 00:00:00
Title: Az Elsőfokú Bíróság ítélete 2004. június 30-án a T-281/02. sz. Norma Lebensmittelfilialbetrieb GmbH & Co. KG kontra Belső Piaci Harmonizációs Hivatal (védjegyek és formatervezési minták) (OHIM) ügyben (Közösségi védjegy – Mehr für Ihr Geld szóvédjegy – Feltétlen kizáró okok – Megkülönböztető képesség – A 40/94/EK rendelet 7. cikke (1) bekezdésének b) pontja)

25.9.2004   
            
            
               HU
            
            
               Az Európai Unió Hivatalos Lapja
            
            
               C 239/20
            
         
      AZ ELSŐFOKÚ BÍRÓSÁG ÍTÉLETE
   
   2004. június 30-án
   a T-281/02. sz. Norma Lebensmittelfilialbetrieb GmbH & Co. KG kontra Belső Piaci Harmonizációs Hivatal (védjegyek és formatervezési minták) (OHIM) ügyben (1)
   
   (Közösségi védjegy - Mehr für Ihr Geld szóvédjegy - Feltétlen kizáró okok - Megkülönböztető képesség - A 40/94/EK rendelet 7. cikke (1) bekezdésének b) pontja)
   (2004/C 239/41)
   Az eljárás nyelve: német
   A T-281/02. sz. Norma Lebensmittelfilialbetrieb GmbH & Co. KG, székhelye Nürnberg (Németország), képviseli S. Rojahn és S. Freytag, ügyvédek, kontra Belső Piaci Harmonizációs Hivatal (védjegyek és formatervezési minták) (OHIM) (meghatalmazott: D. Schennen) ügyben, az OHIM harmadik fellebbezési tanácsának, a Mehr für Ihr Geld szóvédjegy közösségi védjegyként történő bejegyzésével kapcsolatban 2002. július 3-án hozott határozata (R 239/2002-3. sz. ügy) ellen benyújtott fellebbezés tárgyában, az Elsőfokú Bíróság (negyedik tanács), tagjai: H. Legal, elnök, V. Tiili és M. Vilaras, bírák; hivatalvezető: J. Plingers, tisztviselő, 2004. június 30-án meghozta ítéletét, amelynek rendelkező része a következő:
   
               1)
            
            
               A fellebbezést elutasítja.
            
         
               2)
            
            
               A fellebbezőt kötelezi a költségek viselésére.
            
         
      (1)  HL C 274., 2002.11.9.